CELEX: 62014TN0698
Language: bg
Date: 2014-09-19 00:00:00
Title: Дело T-698/14: Жалба, подадена на 19 септември 2014 г.  — European Dynamics Luxembourg и Evropaïki Dynamiki/Комисия

15.12.2014   
            
            
               BG
            
            
               Официален вестник на Европейския съюз
            
            
               C 448/28
            
         Жалба, подадена на 19 септември 2014 г. — European Dynamics Luxembourg и Evropaïki Dynamiki/Комисия
   (Дело T-698/14)
   (2014/C 448/37)
   Език на производството: гръцки
   
      Страни
   
   
      Жалбоподатели: European Dynamics Luxembourg SA (Ettelbrück, Люксембург), Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Атина, Гърция) (представител: V. Christianos, адвокат)
   
      Ответник:Европейска комисия
   
      Искания на жалбоподателите
   
   Жалбоподателите искат от Общия съд:
   
               —
            
            
               да отмени решение DIGIT/R/3/MB/pt 2431467 (2014) на Европейската комисия от 11 юли 2014 г., с което Комисията класира офертата на жалбоподателите във връзка с посочената процедура за възлагане на обществена поръчка на четвърто място за обособена позиция 1;
            
         
               —
            
            
               да отмени решение DIGIT/R/3/MB/pt 2703722 (2014) на Европейската комисия от 31 юли 2014 г., с което Комисията отхвърля представената от жалбоподателите оферта във връзка с посочената процедура за възлагане на обществена поръчка за обособена позиция за обособена позиция 2;
            
         
               —
            
            
               да отмени решение DIGIT/R/3/MB/pt 2711165 (2014) на Европейската комисия от 31 юли 2014 г., с което Комисията класира офертата на жалбоподателите във връзка с посочената процедура за възлагане на обществена поръчка на трето място за обособена позиция 3;
            
         
               —
            
            
               да осъди Комисията да заплати обезщетение за причинените на жалбоподателите вреди поради пропусната възможност да бъдат класирани на първо място във връзка с трите обособени позиции по рамковия договор, като вредите се изчисляват на осемстотин хиляди евро (8 00  000 EUR) за обособена позиция № 1, четиристотин хиляди евро (4 00  000 EUR) за обособена позиция № 2 и двеста хиляди евро (2 00  000 EUR) за обособена позиция № 3, ведно с лихви, считано от датата на произнасяне на решението; и
            
         
               —
            
            
               да осъди Комисията да заплати изцяло направените от жалбоподателите съдебни разноски.
            
         
      Правни основания и основни доводи
   
   Жалбоподателите поддържат, че обжалваните решения, с които Комисията отхвърля офертата им във връзка с открита процедура за възлагане на обществена поръчка DIGIT/R2/PO/2013/029 — ESP DESIS III за три различни проекта (обособени позиции), трябва да бъдат отменени съгласно член 263 ДФЕС поради нарушение на разпоредбите на правото на Съюза и по-специално поради следните три причини:
   
               1.
            
            
               На първо място, поради това, че Комисията е нарушила задължението за мотивиране, тъй като не е изложила достатъчно мотивите си по отношение на техническата оферта на жалбоподателите;
            
         
               2.
            
            
               На второ място, поради това, че Комисията е нарушила Финансовия регламент и съответния правилник за прилагането му, както и тръжната документация, що се отнася до въпроса за прекомерно ниските оферти;
            
         
               3.
            
            
               На трето място, поради това, че Комисията е нарушила принципа на свобода на конкуренцията, доколкото е наложила задължителни условия за представянето на офертите, без да допусне свободното им формиране от кандидатите, така че да бъде избрана икономически най-изгодната оферта.